Autoritatea Palestiniană ameninţă că va proclama un stat dacă Israelul anexează zone din Cisiordania.
Autoritatea Palestiniană avertizează că va proclama un stat palestinian, pe baza frontierelor anterioare anului 1967, dacă Israelul anexează zone din Cisiordania. Premierul Mohammed Shtayyeh: Anexarea teritoriilor ar reprezenta o "ameninţare existenţială" pentru palestinieni. Premierul Israelului, Benjamin Netanyahu, a semnalat că nu vrea să piardă "oportunitatea" de a anexa zone din Cisiordania în iulie.
Autoritatea Palestiniană va
proclama un stat palestinian, pe baza frontierelor anterioare anului 1967, dacă
Israelul anexează zone din Cisiordania, avertizează premierul Mohammed
Shtayyeh, citat de site-ul Ynetnews.com.Dacă Guvernul israelian decide anexarea unor zone din Cisiordania, vom proclama unilateral statul palestinian, pe baza frontierelor anterioare anului 1967, a declarat Mohammed Shtayyeh într-o conferinţă de presă desfăşurată marţi în oraşul palestinian Ramallah.Anexarea teritoriilor ar reprezenta
o "ameninţare existenţială" pentru palestinieni şi o încălcare gravă
a acordurilor internaţionale, a subliniat Mohammed Shtayyeh.Premierul
Israelului, Benjamin Netanyahu, a semnalat că nu vrea să piardă
"oportunitatea" de a anexa zone din Cisiordania în iulie, au afirmat
surse citate de presa israeliană, liderul israelian părând să ignore apelurile
internaţionale de a evita o nouă criză în Orientul Mijlociu. Premierul
Israelului vrea ca manevra să fie coordonată cu Statele Unite. Planul de pace
elaborat de Casa Albă prevede posibilitatea anexării de către Israel a 30% din
Cisiordania în cadrul eventualului proces de pace. Planul este respins de
Autoritatea Palestiniană. În ultimele săptămâni, Casa Albă şi Departamentul de
Stat au semnalat că orice acţiune de anexare trebuie să facă obiectul
negocierilor cu palestinienii.Preşedintele Autorităţii Palestiniene, Mahmoud Abbas, a anunţat că toate acordurile de securitate semnate cu Israelul şi SUA sunt considerate nule.